CELEX: 32011R0899
Language: et
Date: 2011-09-07 00:00:00
Title: Komisjoni rakendusmäärus (EL) nr 899/2011, 7. september 2011 , millega määratakse Iiri viskina eksporditavale teraviljale kohaldatavad koefitsiendid ajavahemikuks 2011/2012

8.9.2011   
            
            
               ET
            
            
               Euroopa Liidu Teataja
            
            
               L 231/13
            
         KOMISJONI RAKENDUSMÄÄRUS (EL) nr 899/2011,
   7. september 2011,
   millega määratakse Iiri viskina eksporditavale teraviljale kohaldatavad koefitsiendid ajavahemikuks 2011/2012
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 10. novembri 2006. aasta määrust (EÜ) nr 1670/2006, millega sätestatakse nõukogu määruse (EÜ) nr 1784/2003 teatavad üksikasjalikud rakenduseeskirjad seoses kohandatud toetuste kindlaksmääramise ja andmisega eksportimiseks ettenähtud teatavate alkohoolsete jookide valmistamiseks kasvatatavale teraviljale, (2) eriti selle artiklit 5,
   ning arvestades järgmist:
   
               (1)
            
            
               Määruse (EÜ) nr 1670/2006 artikli 4 lõikes 1 on sätestatud, et eksporditoetust makstakse teraviljakoguste eest, mis on suunatud kontrolli alla ja destilleeritud ning mis on korrutatud iga asjaomase liikmesriigi jaoks iga-aastaselt kindlaksmääratava koefitsiendiga. Kõnealune koefitsient väljendab asjaomaste alkohoolsete jookide eksporditud üldkoguste ja turustatud üldkoguste keskmist omavahelist suhet kõnealuste koguste muutuste põhjal, mis on ilmnenud sellise arvu aastate jooksul, mis vastab asjaomase alkohoolse joogi keskmisele laagerdumisajale.
            
         
               (2)
            
            
               Teabe põhjal, mille Iirimaa esitas ajavahemiku 1. jaanuar – 31. detsember 2010 kohta, oli Iiri viski keskmine laagerdumisaeg 2010. aastal viis aastat.
            
         
               (3)
            
            
               Seetõttu tuleks kehtestada koefitsiendid ajavahemikuks 1. oktoobrist 2011 kuni 30. septembrini 2012.
            
         
               (4)
            
            
               Euroopa Majanduspiirkonna lepingu protokolli nr 3 artikliga 10 välistatakse toetuste maksmine eksportimisel Liechtensteini, Islandisse ja Norrasse. Lisaks on Euroopa Liit sõlminud kolmandate riikidega lepingud, millega nähakse ette eksporditoetuste kaotamine. Seetõttu tuleks määruse (EÜ) nr 1670/2006 artikli 7 lõike 2 kohaldamisel ja koefitsientide arvutamisel ajavahemikuks 2011/2012 seda arvesse võtta.
            
         
               (5)
            
            
               Komisjoni 2. detsembri 2010. aasta määrus (EL) nr 1116/2010 (millega määratakse Iiri viskina eksporditavale teraviljale kohaldatavad koefitsiendid ajavahemikuks 2010/2011) (3) ei toimi enam, kuna see põhines 2010/2011. aastal kohaldatavatel koefitsientidel. Õiguskindluse ja selguse huvides tuleks kõnealune määrus tunnistada kehtetuks,
            
         ON VASTU VÕTNUD KÄESOLEVA MÄÄRUSE:
   Artikkel 1
   Ajavahemikul 1. oktoobrist 2011 kuni 30. septembrini 2012 Iiri viski valmistamiseks kasutatavale teraviljale kohaldatavad koefitsiendid, millele on osutatud määruse (EÜ) nr 1670/2006 artiklis 4, on sätestatud käesoleva määruse lisas.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. oktoobrist 2011 kuni 30. septembrini 2012.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. september 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 312, 11.11.2006, lk 33.
   
      (3)  ELT L 317, 3.12.2010, lk 1.
   
      LISA
      
                  Iirimaal kohaldatavad koefitsiendid
               
            
                  Kohaldamisperiood
               
               
                  Kohaldatav koefitsient
               
            
                  Iiri viski valmistamiseks kasutatavale odrale, B-kategooria (1)
                  
               
               
                  Iiri viski valmistamiseks kasutatavale teraviljale, A-kategooria
               
            
                  1. oktoober 2011 kuni 30. september 2012
               
               
                  0,173
               
               
                  0,147
               
            
         (1)  Sealhulgas linnasteks töödeldud oder.